Euroopa Liidu Teataja L 013 , 18/01/2003 Lk 0035 - 0036



Komisjoni otsus, 17. jaanuar 2003, millega kehtestatakse teatavate ehitustoodete tuletundlikkustoimivuse klassid (teatavaks tehtud numbri K(2002) 4807 all) (EMPs kohaldatav tekst) (2003/43/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1988. aasta direktiivi 89/106/EMÜ ehitustooteid käsitlevate liikmesriikide õigusnormide ühtlustamise kohta, [1] muudetud direktiiviga 93/68/EMÜ, [2] eriti selle artikli 20 lõiget 2, ning arvestades järgmist: (1) Direktiivis 89/106/EMÜ on ette nähtud, et ehitiste kaitse erinevate tasemete arvestamiseks riigi, regiooni või kohalikul tasandil võib tõlgendusdokumentides iga olulise nõude puhul olla vajalik kehtestada toodete toimivusklasse. Need dokumendid on avaldatud kui "komisjoni teatised nõukogu direktiivi 89/106/EMÜ tõlgendusdokumentide kohta [3]". (2) Tuleohutuse olulise nõude puhul loetleb tõlgendusdokument nr 2 mitmeid omavahel seotud meetmeid, mis koostoimes määratlevad liikmesriikides väljatöötatavad eri tuleohutusstrateegiad. (3) Tõlgendusdokument nr 2 täpsustab üht neist meetmetest kui tule ja suitsu tekke ja leviku piiramist konkreetsel alal ehitustoodete tulekahju arengut soodustavate omaduste piiramise abil. (4) Mainitud piiramise ulatust saab väljendada ainult ehitustoodete erinevate tuletundlikkustoimivuse astmete kaudu lõppkasutuse tingimustes. (5) Ühtlustatud lahendusena võeti klasside süsteem vastu komisjoni 8. veebruari 2000. aasta otsusega 2000/147/EÜ, millega rakendatakse nõukogu direktiivi 89/106/EMÜ ehitustoodete liigitamisel tuletundlikkustoimivuse järgi. [4] (6) Teatavate puidupõhiste paneelide puhul tuleb kasutada otsusega 2000/147/EÜ kehtestatud klassifikatsiooni. (7) Otsuses 2000/147/EÜ sätestatud klassifikatsiooniga on paljude ehitustoodete ja/või -materjalide tuletundlikkustoimivus hästi määratletud ja see on liikmesriikide tuleohutusseadusandjatele selleks küllalt hästi tuntud, et mitte nõuda testimist selle konkreetse toimivusnäitaja osas. (8) Käesolevas otsuses ettenähtud meetmed on kooskõlas alalise ehituskomitee arvamusega, ON VASTU VÕTNUD KÄESOLEVA OTSUSE: Artikkel 1 Lisas sätestatakse ehitustooted ja/või -materjalid, mis vastavad tuletundlikkuse toimivusnäitaja osas kõigile nõuetele, ilma et neid oleks vaja täiendavalt testida. Artikkel 2 Mitmesuguste ehitustoodete ja/või -materjalide suhtes kohaldatavad konkreetsed klassid otsusega 2000/147/EÜ vastuvõetud tuletundlikkustoimivuse klassifikatsiooni järgi esitatakse käesoleva otsuse lisas. Artikkel 3 Tooteid käsitletakse vajaduse korral seoses nende lõppkasutustingimustega. Artikkel 4 Käesolev otsus on adresseeritud liikmesriikidele. Brüssel, 17. jaanuar 2003 Komisjoni nimel komisjoni liige Erkki Liikanen [1] EÜT L 40, 11.2.1989, lk 12. [2] EÜT L 220, 30.8.1993, lk 1. [3] EÜT C 62, 28.2.1994, lk 1. [4] EÜT L 50, 23.2.2000, lk 14. -------------------------------------------------- LISA Käesoleva lisa tabelites loetletakse ehitustooted ja/või -materjalid, mis vastavad tuletundlikkustoimivuse näitaja osas kõigile nõuetele ja mida pole vaja testida. Tabel 1 Puidupõhiste paneelide tuletundlikkustoimivuse klassid [1] Puidupõhised paneeltooted | Toote kategoorianumber Euroopa standardi põhjal | Minimaalne tihedus (kg/m3) | Minimaalne paksus (mm) | Klass(v.a põrandakatted) | Klass(põrandakatted) | Puitlaastplaadid | EN 312 | 600 | 9 | D-s2, d0 | DFL – s1 | Puitkiudplaadid (kõvad) | EN 622-2 | 900 | 6 | D-s2, d0 | DFL – s1 | Puitkiudplaadid (keskmised) | EN 622-3 | 600 | 9 | D-s2, d0 | DFL – s1 | 400 | 9 | E, pass | EFL | Puitkiudplaadid (pehmed) | EN 622-4 | 250 | 9 | E, pass | EFL | Keskmise tihedusega puitkiudplaadid | EN 622-5 | 600 | 9 | D-s2, d0 | DFL – s1 | Tsementsideainega puitlaastplaat | EN 634-2 | 1000 | 10 | B-s1, d0 | BFL – s1 | Orienteeritud kihtidega plaat | EN 300 | 600 | 9 | D-s2, d0 | DFL – s1 | Vineer | EN 636 | 400 | 9 | D-s2, d0 | DFL – s1 | Täispuitpaneelid | EN 13353 | 400 | 12 | D-s2, d0 | DFL – s1 | --------------------------------------------------